**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒ­ՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **ՕՐԵՆՔՈՒՄ ՎԵՐԱԲԱՇԽՈՒՄ,ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱ­ՎԱ­ՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇ­ՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Իրավական ակտի անհրաժեշտությունը**

Սույն Նախագծի ընդունումը պայմանավորված է Համաշխարհային բանկի աջակցությամբ իրականացվող «Վիճակագրական համակարգի ամրապնդման ազգային ռազմավարական ծրագրի» (1209) (այսուհետ` Ծրագիր) ավարտի ժամկետի երկարաձգմամբ (մինչև 2022 թվականի հունիսի 30-ը), ինչով պայմանավորված հնարավորություն է ընձեռվել իրականացնել վիճակագրական մի շարք հետազոտություններ, որոնք կորոնավիրուսի (COVID-19) համավարակի իրավիճակով պայմանավորված չիրականացվեցին 2020 թվականին: Ծրագրի (տրված է ԱՄՆ դոլարով) շրջանակում ներգրավված աշխատանքային խմբի խորհրդատուների վարձատրության ապահովման համար ծախսերը կատարվում են ՀՀ դրամով: Ծրագրի ավարտի ժամկետի երկարաձգման արդյունքում առաջացել է վարձատրության համար նախատեսված դրամաշնորհային միջոցների անբավարարություն:

**2. Կարգավորման նպատակները և ակնկալվող արդյունքը**

Նախագծի ընդունման նպատակն է՝ Համաշխարհային բանկի աջակցությամբ իրականացվող վիճակագրական համակարգի զարգացման համար ազգային ռազմավարական դրամաշնորհային ծրագրի շրջանակում ներգրավված աշխատանքային խմբի խորհրդատուների վարձատրության ապահովումն երկարաձգված ժամանակահատվածի համար:

**3.** ՀՀ կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի առաջանում։

 **4. Ընթացիկ իրավիճակը և խնդիրները**

 Նախագծով նախատեսվում է Վիճակագրական կոմիտեի (այսուհետ` Կոմիտե) ՀՀ 2021 թվականի պետական բյուջեի «Համաշխարհային բանկի աջակցությամբ իրականացվող վիճակագրական համակարգի զարգացման համար ազգային ռազմավարական ծրագրի իրականացման դրամաշնորհային ծրագրի շրջանակներում Վիճակագրական Կոմիտեի շենքային պայմանների բարելավում» (31001) միջոցառման «Շենքերի և շինությունների կապիտալ վերանորոգում» (5113) հոդվածով նախատեսված ֆինանսական միջոցներից 178,949.5 հազար դրամ վերաբաշխման միջոցով ուղղել «Համաշխարհային բանկի աջակցությամբ իրականացվող վիճակագրական համակարգի զարգացման համար ազգային ռազմավարական ծրագրի իրականացման դրամաշնորհային ծրագրի ապահովում» (11001) միջոցառման «Այլ ծախսեր» (4861) հոդվածին:

 Միաժամանակ, «Համաշխարհային բանկի աջակցությամբ իրականացվող վիճակագրական համակարգի զարգացման համար ազգային ռազմավարական ծրագրի իրականացման դրամաշնորհային ծրագրի շրջանակներում Վիճակագրական Կոմիտեի տեխնիկական հագեցվածության բարելավում» (31002) միջոցառման «Այլ մեքենաներ և սարքավորումներ» (5129) հոդվածով նախատեսված ֆինանսական միջոցներից 166,888.2 հազար դրամ վերաբաշխման միջոցով ուղղել «Համաշխարհային բանկի աջակցությամբ իրականացվող վիճակագրական համակարգի զարգացման համար ազգային ռազմավարական ծրագրի իրականացման դրամաշնորհային ծրագրի ապահովում» (11001) միջոցառմանը, որից 96,888.0 հազար դրամ «Այլ ծախսեր» (4861 ) հոդվածին, իսկ 70,000.0 հազար դրամը՝ «Կառավարչական ծառայություններ» (4235) հոդվածին: Նշված վերաբաշխումը 2021թ. պետական բյուջեով նախատեսված բյուջետային ելքերի գծով ՀՀ կառավարության հաստատած արդյունքային ցուցանիշների փոփոխության չի հանգեցնում:

 Վերոգրյալով պայմանավորված, Կոմիտեի կողմից ներկայացվում է ՀՀ կառավարության համապատասխան որոշման նախագիծ:

 **5. Տվյալ բնագավառում իրականացվող քաղաքականությունը**

Նախագիծը չի նա­խատեսում տվյալ բնագավառում իրականացվող գործող քաղաքականության փոփոխութ­յուն:

 **6.Նախագծի մշակման գործընթացում ներգրավված ինստիտուտները և անձիք**

 Նախագիծը մշակվել է Վիճակագրական կոմիտեի և Ծրագրի իրականացման թիմի կողմից, նախագծի մշակման գործընթացում այլ ինստիտուտներ և անձիք չեն ներգրավվել: Հասարակությունը սույն որոշման նախագծմանը նույնպես չի մասնակցել: